<classify> BEIJING, CHINA SERIKALIya China imesema itaziwekea ongezeko la asilimia 25 la ushuru bidhaazinazoagizwa kutoka Marekani zenye thamani ya dola bilioni 60 kuanzia Junimosi. Barazala Ushuru na Forodha la nchi hiyo limesema hatua hiyo ni jibu kwa tangazo laMarekani la kuziongezea asilimia kama hiyo bidhaa za China zenye thamani yadola bilioni 200. Utawalawa Rais Donald Trump umewaagiza maofisa wa biashara kutambua aina nyingine zabidhaa kutoka China zenye thamani ya dola bilioni 300 ili ziwekewe pia vikwazovya ushuru. Mazungumzoambayo yamekuwa yakifanyika baina ya nchi hizo mbili zinazoongoza kiuchumiduniani kutafuta makubaliano ya kibiashara, yalivunjika Ijumaa iliyopita bila kufikiwamwafaka. Saa moja kabla ya China kutangaza ongezeko hilo la ushuru, Rais Trump alikuwa ameionya kutothubutu kulipa kisasi, la sivyo hali itakuwa mbaya zaidi. Lakini Wizara ya Mambo ya Nje ya China ilijibu kuwa nchi hiyo kamwe haitasalimu amri kwa shinikizo litokalo nje.  <topic>: kimataifa 